## Iepirkuma komisijas

2017. gada 7.jūlija komisijas sēdē sniegtās atbildes uz uzdotajiem jautājumiem par iepirkumu

**„Konferenču, reģionālo semināru organizēšana”**

ID Nr. NVA 2017/13\_ESF

1. **jautājums:**

Kādi tieši semināri un konferences būtu jāorganizē, kurā  pielikumā tas ir minēts?

**Atbilde:**

Konferenču saturs un forma atbilstoši iepirkuma Nolikuma 1.pielikuma “Tehniskā specifikācija” 3.7.punkta nosacījumiem tiek izstrādāti saskaņā ar ESF projekta Nr. 7.3.2.0/16/I/001 “Atbalsts ilgākam darba mūžam” (turpmāk – Projekts) mērķiem un aktivitātēm. Par Projekta mērķiem un plānotajām aktivitātēm sīkāk varat uzzināt [www.nva.gov.lv](http://www.nva.gov.lv)*;* [www.esfondi.lv](http://www.esfondi.lv)*;* [www.lm.gov.lv](http://www.lm.gov.lv)*.*

1. **jautājums:**

Vai visi tehniskajā specifikācijā minētie darba uzdevumi iet kā tehniskās izmaksas? Respektīvi, vai darbi, kas saistīti ar pasākumu satura izstrādi, tēmas izpēti, pr aktivitātēm jāiekļauj procentu likmē vai tas iet zem tehniskajām izmaksām?

**Atbilde:**

Saskaņā ar iepirkuma Nolikuma 46.punkta nosacījumiem, procenta likmē tiek iekļautas tikai izmaksas par Izpildītāja darbu pasākuma organizēšanā. Pasākuma satura izstrādes, tēmas izpētes un PR aktivitātes izmaksas tiek iekļautas Pasākuma tāmes paredzamo (tehnisko) izmaksu pozīcijā. Komisija vērš Jūsu uzmanību uz to, ka, gadījumā, ja noslēgtā Pakalpojuma līguma realizācijas laikā Pasūtītājam radīsies pamatotas aizdomas, ka izpildītāja piedāvātās cenas tāmes paredzamo izmaksu pozīcijā pārsniedz vidējās pakalpojuma cenas tirgū, pasūtītājam būs tiesības noraidīt konkrētā pasākuma organizēšanas piedāvājuma tāmi.

1. **jautājums:**

Vai ir kaut kāds provizorisks konferenču un semināru skaits vienā gadā?

**Atbilde:**

Iepirkuma līguma darbības laikā vienā gadā plānoto konferenču un semināru skaits varētu variēt no 6-12 pasākumiem gadā. Komisija vērš Jūsu uzmanību, ka Nolikuma 4.pielikumā “Finanšu piedāvājums” ir prasība norādīt procenta likmi par Izpildītāja darbu pasākuma organizēšanā, bet katra pasākuma pārējās paredzamās izmaksas tiks apmaksātas atbilstoši ar Pasūtītāju saskaņotajā tāmē norādītajām izmaksām.